wannaphong/clean_thaiwikipedia huggingface dataset:
# ชิพราเก
ชิพราเก  เป็นหมู่บ้านแห่งหนึ่งในประเทศบอสเนียและเฮอร์เซโกวีนาhttp://www.kartabih.com/Vojnogeografski institut, Ed. (1962) : Šiprage (List karte 1:25.000, Izohipse na 10 m). Vojnogeografski institut, Beograd / Military Geographical Institute, Ed. (1962) : Šiprage (map sheet 1: 25.000, Contour lines at 10 m). Military Geographical Institute, Belgrade.
# พระเจ้ามูแห่งพัลแฮ
จักรพรรดิมูแห่งพัลแฮ ทรงเป็นจักรพรรดิองค์ที่ 2 แห่ง อาณาจักรพัลแฮ เป็นพระราชโอรสใน พระเจ้าโก หรือ แท โจยอง 

 พระราชประวัติ 
แท มูเย ประสูติเมื่อใดที่ไหนไม่ปรากฏแน่ชัดเป็นพระราชโอรสองค์โตใน พระเจ้าโก หรือ แท โจยอง ปฐมจักรพรรดิแห่ง อาณาจักรพัลแฮ เมื่อพระราชบิดาเสด็จสวรรคตลงเมื่อปี ค.ศ. 719 (พ.ศ. 1262) องค์ชายแท มูเยในที่รัชทายาทจึงเสด็จ
ขึ้นครองราชย์แทนสืบต่อมาเมื่อแรกครองราชย์ได้พระราชทานตำแหน่งและรัชศกแก่พระเจ้าโกผู้เป็นพระราชบิดาว่า อิน-อัน

 ในรัชสมัย 
ตลอด 18 ปีแห่งรัชสมัยของพระเจ้ามูทรงต้องทำสงครามกับหลายฝ่ายเช่น ราชวงศ์ถัง,คิตันและ โมเฮ เป็นต้นเสด็จสวรรคตลงเมื่อปี ค.ศ. 737 (พ.ศ. 1280) องค์ชายแด ฮึนมูพระราชโอรสจึงเสด็จขึ้นครองราชย์สืบต่อมาเป็น พระเจ้ามุน
# สโมสรฟุตบอลประจวบในฤดูกาล 2560
สโมสรฟุตบอลจังหวัดประจวบคีรีขันธ์ ในฤดูกาล 2560 เป็นฤดูกาลที่ 3 ติดต่อกันของ ประจวบ ใน ไทยลีก 2. ฤดูกาลนี้ประจวบได้เข้าร่วมการแข่งขันใน ไทยลีก 2, เอฟเอคัพ และ ลีกคัพ

ผู้เล่นชุดหลัก

 
 

 

 
 

การแข่งขัน

ไทยลีก 2

ตารางคะแนน

แมตช์

เอฟเอคัพ

ลีกคัพ

แหล่งข้อมูลอื่น
 เว็บไซต์ ไทยลีก 2
# แบงค็อกสกรีนนิงรูม
แบงค็อกสกรีนนิงรูม (ชื่อย่อ: BKKSR) คือ โรงภาพยนตร์อิสระในประเทศไทย ตั้งอยู่บนชั้น 2 ของอาคารครีเอทีฟสี่ชั้น บริเวณปากซอยศาลาแดง 1 กรุงเทพมหานครฯ ก่อตั้งโดยกลุ่มทรีโลจี (Threelogy) เปิดให้บริการวันที่ 22 กันยายน 2559Monruedee Jansuttipan. "Bangkok Screening Room โรงหนังอิสระยุคดิจิตอลในกรุงเทพฯ". Soimilk. 22 กันยายน 2559. สืบค้นเมื่อ 3 พฤษภาคม 2560. และยุติการให้บริการเมื่อวันที่ 31 มีนาคม 2564 มีวัตถุประสงค์เพื่อเป็นพื้นที่ฉายภาพยนตร์ทางเลือกทั้งของไทยและต่างประเทศ รวมถึงเปิดพื้นที่ให้ผู้สร้างภาพยนตร์อิสระได้แสดงผลงานของตนเอง และเปิดให้ผู้คนได้แลกเปลี่ยนความรู้ วัฒนธรรม และความคิดผ่านการชมภาพยนตร์"เกี่ยวกับ BKKSR ". Bangkok Screening Room. สืบค้นเมื่อ 25 เมษายน 2560.

  ประวัติ 
แบงค็อกสกรีนนิ่งรูมเกิดจากแนวคิดของกลุ่มคนที่ทำงานด้านศิลปะและการออกแบบในนาม "ทรีโลจี" ประกอบด้วย ศริญญา มานะมุติ, วงศรน สุทธิกุลพาณิช และนิโคลัส ฮัดสัน-เอลิส"เกี่ยวกับเรา ". Bangkok Screening Room. สืบค้นเมื่อ 25 เมษายน 2560. ที่ต้องการสร้างโรงภาพยนตร์อิสระในประเทศไทยที่มีลักษณะถาวรและบริหารงานแบบมืออาชีพ และมีพื้นที่พูดคุยแลกเปลี่ยนและประกอบกิจกรรมอื่น ๆ ที่เกี่ยวข้อง เพื่อสนับสนุนการชมภาพยนตร์นอกกระแสหลัก และสนับสนุนผู้สร้างภาพยนตร์และการสร้างภาพยนตร์ไปพร้อม ๆ กันคุณากร วิสาลสกล. "Bangkok Screening Room พื้นที่ศิลปะสำหรับคนรักหนัง". ใน Bioscope (ฉบับที่ 176, พฤษภาคม 2559). หน้า 16.

 การฉายภาพยนตร์ 
โรงภาพยนตร์แห่งนี้ให้ความสำคัญกับการฉายภาพยนตร์ทางเลือกทั้งของไทยและต่างประเทศเป็นหลัก ไม่ว่าจะเป็นภาพยนตร์คลาสสิก ภาพยนตร์อิสระ ภาพยนตร์สารคดี ภาพยนตร์ขนาดสั้น รวมถึงภาพยนตร์คุณภาพดีที่ถูกถอดออกจากโปรแกรมฉายของโรงภาพยนตร์กระแสหลักเนื่องจากทำรายได้ช้า โดยจะจัดสรรสัดส่วนภาพยนตร์ที่เข้าฉายต่อเดือนให้มีทั้งภาพยนตร์ไทยและต่างประเทศรวมกัน 4 เรื่อง แต่ละเรื่องฉายขั้นต่ำ 15 รอบ และสอดแทรกรอบฉายของภาพยนตร์คลาสสิกอีกประมาณ 6-10 รอบต่อเดือน ส่วนรายได้ที่ได้รับจากการฉายแต่ละเรื่องจะแบ่งให้กับผู้สร้างหรือผู้จัดจำหน่ายภาพยนตร์เรื่องนั้น ๆ เป็นจำนวนครึ่งหนึ่งของทั้งหมดชลนที พิมพ์นาม. "ในวันนี้และอนาคตของ Bangkok Screening Room". ใน Bioscope (ฉบับที่ 178, กุมภาพันธ์-มีนาคม 2560). หน้า 66-67.

นอกจากนี้ ยังเปิดให้บุคคลภายนอกเช่าพื้นที่จัดฉายภาพยนตร์โปรแกรมพิเศษหรือเทศกาลภาพยนตร์นอกเหนือจากโปรแกรมที่โรงกำหนดด้วย อาทิ เทศกาลภาพยนตร์แรงงานข้ามชาติสากล 2016 ที่จัดโดยองค์การระหว่างประเทศเพื่อการโยกย้ายถิ่นฐาน เมื่อวันที่ 14-18 ธันวาคม พ.ศ. 2559 เป็นต้น"Global Migration Film Festival 2016". Bangkok Screening Room. สืบค้นเมื่อ 1 พฤษภาคม 2560.

 รางวัลที่ได้รับ 
ปี พ.ศ. 2560 นิตยสารไบโอสโคปมอบ "รางวัลไบโอสโคป" ประจำปี พ.ศ. 2559 สาขาหน้าใหม่น่าจับตา แก่โรงภาพยนตร์แห่งนี้ เนื่องจากเป็นโรงภาพยนตร์ที่คาดว่าจะสร้างพื้นที่ใหม่สำหรับวงการภาพยนตร์ในประเทศไทย พร้อมกับเป็นแหล่งบ่มเพาะวัฒนธรรมการชมภาพยนตร์ที่เปิดโลกทัศน์และสร้างแรงบันดาลใจให้กับผู้ที่มาชมได้ในอนาคต "Bioscope Awards 2016". ใน Bioscope (ฉบับที่ 178, กุมภาพันธ์-มีนาคม 2560). หน้า 48.

 ประกาศยุติกิจการ 
โรงภาพยนตร์แบงค็อกสกรีนนิงรูมประกาศยุติกิจการในปี พ.ศ. 2564 เนื่องจากประสบปัญหาทางเศรษฐกิจอันเป็นผลจากสถานการณ์การระบาดทั่วของโควิด-19 ในประเทศไทย โดยเปิดให้บริการถึงวันที่ 31 มีนาคม 2564 ก่อนส่งมอบพื้นที่ให้แก่ด็อกคิวเมนทรีคลับ บริษัทนำเข้าและจัดจำหน่ายภาพยนตร์สารดคี ในฐานะผู้เช่ารายต่อไป
# ชินริป
ชินริป (, 23 ตุลาคม ค.ศ. 1546 – เมษายน ค.ศ. 1592) ขุนศึกแห่งราชวงศ์โชซ็อนผู้สร้างชื่อจากการปกป้องบ้านเมืองให้รอดพ้นจาการรุกรานของญี่ปุ่น

ชินริปเกิดเมื่อ ค.ศ. 1546 อันตรงกับปีที่ 2 ในรัชกาล พระเจ้ามยองจง พระราชาลำดับที่ 13 สอบ ควากอ ผ่านและได้เป็น จอหงวน ฝ่ายบู๊เมื่อ ค.ศ. 1568 ตรงกับปีที่ 3 ในรัชสมัย พระเจ้าซ็อนโจ ขณะอายุได้ 22 ปี

ต่อมาได้ถูกส่งไปชายแดนภาคเหนือเพื่อปกป้องโชซ็อนจากการรุกรานของชาว หนี่เจิน หรือบรรพบุรุษของชาวแมนจูเป็นผลสำเร็จ

ชินริปฆ่าตัวตายเมื่อ ค.ศ. 1592 พร้อมกับนายทหารที่เหลือเพื่อไม่ให้ถูกจับเป็นเชลยหลังจากต่อสู้อย่างกล้าหาญจนพ่ายแพ้ต่อกองทัพญี่ปุ่นในสงครามการรุกรานเกาหลีของญี่ปุ่น
# รักวุ่น ๆ เจ้าหญิงจอมจุ้น
รักวุ่น ๆ เจ้าหญิงจอมจุ้น ชื่อภาษาอังกฤษ Princess Hours Thailand แนว โรแมนติก คอมเมดี้ ซีรีส์รีเมคอันโด่งดังจากประเทศเกาหลี เค้าโครงเรื่องจากการ์ตูนชื่อดังของนักเขียน ปาร์ค ซู ฮี รีเมคจากซีรีส์เกาหลีPrincess Hours เจ้าหญิงวุ่นวายกับเจ้าชายเย็นชา สร้างโดย บริษัท ทรูวิชั่นส์ กรุ๊ป จำกัด [TrueVisions Original Pictures] ผลิตโดย บริษัท เฮโล โปรดักส์ชั่น จำกัด กำกับการแสดงโดย ศุทธสิทธิ์ เดชอินทรนารักษ์  บทโทรทัศน์โดย ณัฐพจน์ พจน์จำเนียร ณัฐมล แพถนอม โปรดิวเซอร์โดย อนันดา เอเวอริ่งแฮม และนภัสริญญ์ พรหมพิลา 
นำแสดงโดย เศรษฐพงศ์ เพียงพอ, อังศุมาลิน สิรภัทรศักดิ์เมธา, สเตฟาน สายชล ปารเนียส, ธันย์ชนก ฤทธินาคา ออกอากาศทุกวันจันทร์–อังคาร 20:00–21:00 น. เริ่มตอนแรก วันอังคารที่ 25 เมษายน พ.ศ. 2560− วันจันทร์ 3 กรกฎาคม พ.ศ. 2560เตรียมฟิน ไปกับซีรีส์สุดฮอต Princess Hours Thailand รักวุ่น ๆ เจ้าหญิงจอมจุ้น ทางช่องทรูโฟร์ยู

 เรื่องย่อ 

คะนิ้ง (แพตตี้ อังศุมาลิน) เด็กธรรมดาสุดเปิ่นที่ต้องตกกระไดพลอยโจนมาแต่งงานอภิเษกสมรสกับ องค์ชายอินทร์ (เต๋า เศรษฐพงศ์ เพียงพอ) รัชทายาทสุดหล่อที่แสนจะเย็นชา ซึ่งเหตุผลนั้นเป็นเพราะสัญญาของคุณปู่และพระอัยยิกาที่หมั้นหมายกันไว้ให้ทั้งคู่ได้แต่งงานกัน เพื่อสืบสันตติวงศ์และความมั่นคงของราชวงศ์

 นักแสดง 

นักแสดงรับบท อังศุมาลิน สิรภัทรศักดิ์เมธาคะนิ้ง เศรษฐพงศ์ เพียงพอองค์ชายอินทร์ สเตฟาน สายชล ปารเนียสองค์ชายณคุณ ธันย์ชนก ฤทธินาคามินนี่ มินทร์ณี ศันสนีย์ วัฒนานุกูลสมเด็จพระนางเจ้าหิรัญญิการ์/พระพันปีหลวง เพ็ญเพ็ชร เพ็ญกุลสมเด็จพระราชาธิบดีธาดา ปัทมวรรณ เค้ามูลคดีสมเด็จพระราชินีราชาวดี คลาวเดีย จักรพันธุ์คุณหญิงกฤษณา/พระอัครชายากฤษณา วุฒิธร มิลินทจินดาภาคิน จตุรงค์ มกจ๊กพ่อพุด สายธาร นิยมการณ์แม่สาว ธีธัช รัตนศรีทัยคะนอง ไกรลาศ เกรียงไกรราชเลขา ทัศน์วรรณ เสนีย์วงศ์ ณ อยุธยาคุณสายหยุด เอก โอรีองค์ชายธาริต พิชฌพัฒน์ ตันทากันต์ ภรัณยา ลาภอุดมสกุลองค์หญิงลีลาวดี วริยา ขัติพิบูลย์ราตรี รัชนีบูล เพียรวิกรัยโสภณดาหลา วรรัตน์ กาญจนราชชะเอม เสกสรร สุทธิจันทร์พฤกษ์ อรัชพร โภคินภากรกระแต สุธาดา จงใจพระแจ๊ส ธิติรัตน์ โรจน์แสงรัตน์พิม นิโก โวคูคาเอิร์ธ รวีโรจน์ เลิศพิภพเมธาทรู ไทเลอร์ แฮริสันชัช ณฐพนธ์ บัวสาลีคิม ด.ญ. บัณฑิฏา สันตยารมณ์คะนิ้ง (เด็ก) ลีโอ พุฒพิธีกรรายการ TRUE INSIDER วรัญญา วัชราธรพิธีกรรายการ TRUE INSIDER อภิวัฒน์ คุณประทุมท่านเทศมนตรี  จิรภัทร พานเงินท่านองคมนตรี ประณยา ลิ้มสวัสดิ์นางกำนัล

 เพลงประกอบละคร 
 เพลงนี่แหละความรัก ขับร้องโดย ธิติมา ประทุมทิพย์
 เพลงมีคำอื่นไหม ขับร้องโดย ธิติมา ประทุมทิพย์
 เพลงมีคำอื่นไหม ขับร้องโดย เศรษฐพงศ์ เพียงพอ
 เพลงเส้นขนาน ขับร้องโดย ปรีติ์ อัศวรักษ์

ดูเพิ่ม
 เจ้าหญิงวุ่นวายกับเจ้าชายเย็นชา
# พระยาราชมนตรี (ภู่ ภมรมนตรี)
พระยาราชมนตรี (ภู่ ภมรมนตรี) เป็นบุตรของพระยาศรีสรราช ในรัชกาลที่ 1 และเป็นหลานปู่ของพระยาธิเบศร์บดี จางวางมหาดเล็กในรัชกาลสมเด็จพระที่นั่งสุริยาศน์อมรินทร์ ครั้งกรุงเก่า เมื่อเสียกรุงศรีอยุธยาครั้งที่ 2 ในปีพ.ศ. 2310 นั้น พระยาธิเบศร์บดีได้ตกเป็นเชลยพม่าอยู่ในค่ายโพธิ์สามต้นหลายเดือน มาในรัชกาลสมเด็จพระเจ้ากรุงธนบุรีได้กลับมารับราชการใหม่ยังไม่ทันได้เลื่อนยศเป็นเจ้าพระยาธรรมาธิกรณ์ ก็ป่วยเป็นวัณโรคตกโลหิตถึงแก่กรรมเสียก่อน 

พระยาราชมนตรี (ภู่ ภมรมนตรี) ได้ถวายตัวเป็นข้าหลวงเดิมในพระบาทสมเด็จพระนั่งเกล้าเจ้าอยู่หัวตั้งแต่ยังดำรงพระยศเป็นพระเจ้าลูกเธอ กรมหมื่นเจษฎาบดินทร์ในรัชกาลที่ 2 ได้ฉลองพระเดชพระคุณในตำแหน่งจางวางมหาดเล็กในกรมหมื่นเจษฎาบดินทร์มาจนตลอดรัชกาลที่ 2 

ต่อมาเมื่อเสด็จขึ้นครองราชสมบัติเป็นพระมหากษัตริย์รัชกาลที่ 3 แห่งพระบรมราชจักรีวงศ์แล้ว ช่วงแรกโปรดเกล้าฯให้ท่านภู่ดำรงตำแหน่งจางวางมหาดเล็กต่อไป ภายหลังได้โปรดเกล้าฯให้เป็นพระยาราชมนตรี ตำแหน่งเสนาบดีกรมพระคลังมหาสมบัติ ว่ากล่าวสรรพภาษีอากรบ่อนเบี้ย โรงหวย เตาสุราทั่วทั้งพระราชอาณาจักร มีพระราชดำรัสยกย่องว่าพระยาราชมนตรีนั้นเปรียบเป็น"บ่อแก้ว" ในรัชกาลของพระองค์ 

พระยาราชมนตรี (ภู่) นั้นมีชื่อเสียงโจษขานกันทั่วไปในเรื่องความซื่อสัตย์สุจริต แม้ว่ากล่าวภาษีอากรทั่วพระราชอาณาจักร ก็หาได้กอบโกยเข้าพกเข้าห่อของตน ท่านมีบุตรธิดาหลายสิบคน ที่เกิดแต่ภรรยาหลวงทั้งสองท่าน และบรรดาอนุภรรยาอีกหลายคน 

ธิดาคนหนึ่งซึ่งเกิดแต่คุณหญิงกล่ำคือคุณพุ่ม ซึ่งรับราชการฝ่ายในในพระบรมมหาราชวังในรัชกาลที่ 3 มีสมญานามว่า "บุษบาท่าเรือจ้าง" นับเป็นกวีเอกที่มีชื่อเสียงคนหนึ่ง

ธิดาคนหนึ่ง เกิดแต่คุณหญิงกล่ำเช่นเดียวกันกับคุณพุ่ม ชื่ออิ่ม รับราชการฝ่ายในเป็นเจ้าจอมอยู่งานในพระบาทสมเด็จพระปิ่นเกล้าเจ้าอยู่หัว

ธิดาคนหนึ่งเกิดแต่คุณหญิงอิน ภรรยาหลวงอีกคนหนึ่ง คือหม่อมน้อย ชุมสาย ณ อยุธยา นางห้ามสามัญในกรมหมื่นมาตยาพิทักษ์ และต่อมาหลังจากกรมหมื่นมาตยาพิทักษ์ พระสวามีพระองค์แรกสิ้นพระชนม์แล้วได้ไปเป็นนางห้ามในกรมขุนราชสีหวิกรม

บุตรคนหนึ่งชื่อบัว ภายหลังได้เป็นพระยามณเทียรบาล พระยามณเทียรบาล (บัว ภมรมนตรี) ผู้นี้เป็นปู่ของพลโทประยูร ภมรมนตรี สมาชิกคนหนึ่งของคณะราษฎร และเป็นทวดของ แซม ยุรนันท์ ภมรมนตรี นักแสดง นักร้องชื่อดัง

 ในวัฒนธรรมสมัยนิยม 
มีนักแสดงผู้รับบท พระยาราชมนตรี (ภู่ ภมรมนตรี) ได้แก่

 ภาณุ สุวรรณโณ จากละครเรื่อง หม่อมเป็ดสวรรค์ (2568)
# เดอะแบแชมบรอเธอส์
เดอะแบแชมบรอเธอส์ (The Basham Brothers) เป็นทีมนักมวยปล้ำอาชีพ สมาชิกประกอบด้วย Doug Basham และ Danny Basham เป็นอดีตแชมป์แท็กทีม WWE และแชมป์ OVW Southern Tag Team Championship

ผลงาน
Ohio Valley Wrestling
OVW Southern Tag Team Championship (1 time)
Pro Wrestling Illustrated
 PWI ranked Danny #65 of the top 500 singles wrestlers in the PWI 500 in 2003
PWI ranked Doug #51 of the top 500 singles wrestlers in the PWI 500 in 2003
World Wrestling Entertainment
WWE Tag Team Championship (2 times)
# เลเบินส์เราม์
แนวคิดเยอรมันของ เลเบินส์เราม์ (; "พื้นที่อยู่อาศัย") ประกอบด้วยนโยบายและแนวทางปฏิบัติของลัทธิล่าอาณานิคมตั้งถิ่นฐานซึ่งได้เผยแพร่ในประเทศเยอรมนีตั้งแต่ช่วงคริสต์ทศวรรษ 1890–1940 ได้รับความนิยมเป็นครั้งแรกในช่วงราว ค.ศ. 1901 เลเบินส์เราม์ได้กลายเป็นเป้าหมายทางการเมืองของจักรวรรดิเยอรมันในช่วงสงครามโลกครั้งที่หนึ่ง (ค.ศ. 1914–1918) เดิมทีเป็นองค์ประกอบหลักของ Septemberprogramm ในการขยายดินแดน ด้วยความสุดโต่งที่สุดของอุดมการณ์นี้ได้รับสนับสนุนจากพรรคนาซีในจักรวรรดิไรช์ที่สาม จนกระทั่งสงครามโลกครั้งที่สองยุติ 

ภายหลังจากการขึ้นสู่อำนาจของอดอล์ฟ ฮิตเลอร์ เลเบินส์เราม์ได้กลายเป็นอุดมการณ์หลักของลัทธินาซีและได้ให้เหตุผลสำหรับการขยายดินแดนของเยอรมนีไปยังยุโรปกลาง-ตะวันออกAllan Bullock & Stephen Trombley, ed. "Lebensraum." The New Fontana Dictionary of Modern Thought (1999), p. 473. นโยบายเจเนรัลพลันโอสท์ของนาซี (แผนใหญ่สำหรับตะวันออก) ขึ้นอยู่กับหลักการของมัน ได้มีการระบุว่าประชากรส่วนใหญ่ในประเทศแถบยุโรปตะวันออกจะต้องถูกกำจัดออกไปอย่างถาวร (เช่น การเนรเทศไปยังไซบีเรีย, ความตาย หรือการกดขี่ข่มเหง) รวมทั้งชาวโปล ชาวยูเครน ชาวรัสเซีย และชาวสลาฟอื่น ๆ คนชาติเหล่านี้ได้ถูกถือว่า เป็นคนเชื้อชาติต่ำต้อยและไม่ใช่อารยัน รัฐบาลนาซีได้มุ่งเป้าไปยังการฟื้นฟูดินแดนเหล่านั้นให้กับชาวอาณานิคมเยอรมันในชื่อว่า เลเบินส์เราม์ ในช่วงสงครามโลกครั้งที่สองและภายหลังจากนั้น ประชากรชาวพื้นเมืองทั้งหมดจะต้องถูกทำลายโดยความอดอยาก เพื่อให้สามารถผลิตกสิกรรมที่เกินดุลของเยอรมนี

โครงการทางยุทธศาสตร์ของฮิตเลอร์สำหรับการครองโลกนั้นขึ้นอยู่กับความเชื่อมั่นในอำนาจของเลเบินส์เราม์ซึ่งถูกติดตามโดยสังคมทางเชื้อชาติชั้นเลิศ ผู้คนที่ถูกถือว่าเป็นส่วนหนึ่งของเผ่าพันธุ์อันต่ำต้อย ภายในดินแดนการขยายของเลเบินส์เราม์จะต้องถูกขับไล่หรือถูกทำลาย สุพันธุศาสตร์แห่งเลเบินส์เราม์ได้มีการสันนิษฐานถึงสิทธิของชนเผ่าอารยัน เชื้อชาติปกครอง  เพื่อกำจัดชนพื้นเมืองที่พวกเขาถือว่าเป็นพวกเชื้อชาติที่ต่ำต้อย (อุนแทร์เมนเชน) ในชื่อของพื้นที่อยู่อาศัยของพวกเขา นาซีเยอรมนียังได้ให้การสนับสนุนชนชาติ "อารยัน" อื่น ๆ ที่ติดตามโครงการเลเบินส์เราม์ของตน เช่น โครงการ Spazio vitale ของฟาสซิสต์อิตาลี
# สโมสรฟุตบอลโบโลญญา 1909
สโมสรฟุตบอลโบโลญญา 1909  หรือ โบโลญญา  เป็นสโมสรฟุตบอลอาชีพของประเทศอิตาลี ตั้งอยู่ที่เมืองโบโลญญา แคว้นเอมีเลีย-โรมัญญา

 ประวัติ 
โบโลญญา ก่อตั้งในปี ค.ศ. 1909 แต่ปรับเปลี่ยนโครงสร้างใหม่ใน ค.ศ. 1993 สโมสรมีชื่อเรียกเล่น ๆ ว่า โรสโซบลู ซึ่งมาจากลายสีแดง-น้ำเงินบนชุดทีมเหย้า และเป็นสีประจำเมืองโบโลญญา ปัจจุบันลงแข่งขันในเซเรียอา

โบโลญญาเป็นสมาชิกที่ร่วมก่อตั้งเซเรียอาใน ค.ศ. 1929 จนถึงปัจจุบัน โบโลญญาได้แชมป์เซเรียอาถึง 7 สมัย จึงเป็นสโมสรที่ประสบความสำเร็จมากที่สุด เป็นอันดับที่ 6 ของลีก

 สนามเหย้า 

thumb|250px|สนามกีฬาเรนาโต ดัลลารา

ปัจจุบันใช้สนามกีฬาเรนาโต ดัลลารา เป็นสนามเหย้า ซึ่งเป็นสิ่งก่อสร้างทางการกีฬาที่ใหญ่ที่สุดในโบโลญญา สนามตั้งชื่อตามอดีตประธานสโมสร เรนาโต ดัลลารา ซึ่งถึงแก่กรรมเพียง 3 วัน ก่อนการแข่งขันนัดสุดท้ายในเซเรียอา สนามจุคนได้ 39,500 ที่นั่ง โดยมีอัฒจันทร์ฝั่ง เคอวา บัลแกเรลลี ของกลุ่มอุลตร้าโบโลญญา อัฒจันทร์ฝั่งนี้ ตั้งชื่อตามเกียโคโม บัลแกเรลลี ผู้เล่นซึ่งเสียชีวิตเมื่อวันที่ 21 กุมภาพันธ์ ค.ศ. 2009

 ผู้เล่นชุดปัจจุบัน 
ผู้เล่นทีมชุดแรก

 

 

 ปล่อยยืมตัว 

 เกียรติประวัติ 
thumb|ประธานสโมสร เรนาโต ดัลลารา (ซ้าย) และกัปตันทีม มีร์โก ปาวินาโต (ขวา) กับถ้วยรางวัลมีโทรพาคัพใน ค.ศ. 1961

 ระดับประเทศ 
เซเรียอา
 ชนะเลิศ (7): 1924–25, 1928–29, 1935–36, 1936–37 1938–39, 1940–41, 1963–64

 โกปปาอีตาเลีย
 ชนะเลิศ (3): 1969–70, 1973–74, 2024-25

 ระดับทวีปยุโรป 
 ยูฟ่าอินเตอร์โตโตคัพ
 ชนะเลิศ (1): 1998

 มีโทรพาคัพ
 ชนะเลิศ (3): 1932, 1934, 1961
# รัฐมนตรีว่าการกระทรวงยุติธรรม (สหราชอาณาจักร)
เสนาบดีใหญ่ในสมเด็จฯฝ่ายยุติธรรม หรืออีกชื่อหนึ่งที่รู้จักคือ รัฐมนตรียุติธรรม เป็นตำแหน่งหลักที่อยู่ใน รัฐบาลสหราชอาณาจักร และเป็นหัวหน้าผู้บริหารระดับสูงของ กระทรวงยุติธรรมแห่งสหราชอาณาจักร และดำรงตำแหน่ง ลอร์ดชานเซลเลอร์ ไปพร้อมกันด้วย (โดยตำแหน่งนี้จะไม่มีเงินประจำตำแหน่งให้ แต่จะได้เงินประจำตำแหน่งในตำแหน่งลอร์ดชานเซลเลอร์https://www.gov.uk/government/ministers/secretary-of-state-for-justice ลอร์ดชานเซลเลอร์และรัฐมนตรีว่าการกระทรวงยุติธรรม - Gov.uk) ตั้งแต่ปีค.ศ. 2007 โดยรับผิดชอบแทน รัฐมนตรีว่าการกระทรวงความสัมพันธ์ระหว่างรัฐธรรมนูญ ได้รับโอนย้ายหน้าที่จาก กระทรวงมหาดไทยแห่งสหราชอาณาจักร 

  ดูเพิ่ม 
 ลอร์ดชานเซลเลอร์
 รัฐบาลสหราชอาณาจักร
# โจมินซู
โจมินซู (, ? – ค.ศ. 1390) ขุนศึกแห่งราชวงศ์โครยอ

โจมินซูได้ร่วมมือกับ ลีซองเก ซึ่งในเวลาต่อมาคือ พระเจ้าแทโจ ปฐมกษัตริย์แห่ง ราชวงศ์โชซ็อน ซึ่งกำลังนำกองทัพไปโจมตีกองทัพ ราชวงศ์หมิง ยกทัพกลับมายึดอำนาจและปลด พระเจ้าอู พระราชาลำดับที่ 31 ลงจากราชบัลลังก์เมื่อ ค.ศ. 1388 พร้อมกับตั้งพระโอรสของพระเจ้าอูคือเจ้าชายชางขึ้นสืบราชบัลลังก์ต่อมาและทำการประหารชีวิต ชอยยัง ขุนศึกซึ่งให้การสนับสนุนราชวงศ์หยวนและกำลังเรืองอำนาจอยู่ในราชสำนักขณะนั้นทำให้ลีซองเกก้าวขึ้นมามีอำนาจในราชสำนักแทน

ต่อมาใน ค.ศ. 1389 โจมินซูพยายามโค่นอำนาจของลีซองเกแต่ไม่สำเร็จจึงถูกจับและถูกประหารชีวิตเมื่อ ค.ศ. 1390
# เวเพอร์เวฟ
เวเพอร์เวฟ  เป็นแนวดนตรีอิเล็กทรอนิกส์ และ อินเทอร์เน็ตมีม; ;  ที่เกิดขึ้นในช่วงต้นยุค 2010 โดยแนวดนตรีมักจะรวมความหลงใหลจากเพลงยุค 1980 และ 1990 เช่น ดนตรีเลานจ์ สมูธแจ๊ส อาร์แอนด์บี และ ดนตรีลิฟต์ ที่ใช้แซมเพิลเพลงหรือใช้เทคนิคผ่านการตัดต่อเสียงส่วนท่อนเพลงช้า ๆ มาใส่ รวมทั้งการเพิ่มเอฟเฟกต์อื่น ๆ วัฒนธรรมย่อยที่เกี่ยวข้องกับเวเพอร์เวฟ มักจะมีการเสียดสีกับการบริโภคแบบทุนนิยมและวัฒนธรรมสมัยนิยม รวมลักษณะที่เกี่ยวกับ การนึกถึงความหลัง และ ลัทธิเหนือจริง ที่ผูกพันกับ ความบันเทิงสมัยนิยม เทคโนโลยี และ โฆษณาในยุค 1980 และ 1990 นอกจากนี้ยังรวมภาพออกแบบเว็บไซต์อินเทอร์เน็ตในช่วงปลายยุค 1990 รวมทั้งการใช้ ศิลปะแบบกลิตซ์ และ ไซเบอร์พังก์

เวเพอร์เวฟมีกำเนิดมาจากการทดลองดนตรีฮิปนากอจิกป็อป มีโปรดิวเซอร์บุกเบิก เช่น เจมส์ เฟอร์ราโร, แดเนียล โลพาทิน และเวกทรอยด์ (Vektroid) หลังจากที่มีการปล่อยอัลบั้ม Floral Shoppe (ธันวาคม ศ.ค. 2011) จนกลายเป็นแรงบันดาลใจของโปรดิวเซอร์ในโลกออนไลน์ที่ทำแนวเพลงนี้ แล้วได้เพิ่มผู้ฟังบนเว็บไซต์ Last.fm, Reddit, และ 4chan และยังเข้าถึงที่ใหม่ นอกจากนี้มีหลายนามแฝงที่ใช้เว็บ Bandcamp เพื่อการจำหน่าย การเปิดกว้างของเวเพอร์เวฟ ในปี 2012 นำไปสู่การเกิดแยกเป็นแนวย่อย เช่น futurefunk, mallsoft และ hardvapour
# รัฐมนตรีว่าการเวลส์
เสนาบดีใหญ่ในสมเด็จฯ ฝ่ายเวลส์  หรืออีกชื่อหนึ่งที่รู้จักคือ รัฐมนตรีเวลส์ เป็นตำแหน่งที่อยู่ใน รัฐบาลสหราชอาณาจักร ซึ่งมีหน้าที่กำกับดูแล เวลส์ และเป็นหัวหน้าผู้บริหารระดับสูงของ สำนักเวลส์ ซึ่งผู้ที่สมควรจะได้รับการโปรดเกล้าฯ แต่งตั้งเป็นรัฐมนตรี จากการเสนอชื่อของ นายกรัฐมนตรี โดยรัฐมนตรีในตำแหน่งนี้จะมีถิ่นพำนักอยู่ใน เวลส์

โดยนับตั้งแต่ ปี ค.ศ. 1999 รัฐมนตรีฯ มีบทบาทมากขึ้นในการดูแล สมัชชาแห่งชาติเวลส์ และ รัฐบาลเวลส์ โดยที่รัฐมนตรีจะมีอำนาจในการรับผิดชอบ เวลส์ ในตำแหน่งของ รัฐบาลสหราชอาณาจักร รวมไปถึงการกำกับดูแลเรื่องต่างๆที่ รัฐบาลเวสต์มินสเตอร์ ดูแลได้
 ดูเพิ่ม 
 รัฐมนตรีคนแรกแห่งเวลส์
 รัฐมนตรีว่าการไอร์แลนด์เหนือ
 รัฐมนตรีว่าการสกอตแลนด์

 แหล่งข้อมูลอื่น 
 Current duties of the Secretary of State for Wales
 Labour Party in Wales – covers the history of the post
 Hain promoted in Brown's cabinet, BBC News Online, 28 June 2007
 Hain takes work and pensions job, BBC News Online, 28 June 2007
หมวดหมู่:การเมืองสหราชอาณาจักร
หมวดหมู่:รัฐบาลสหราชอาณาจักร
หมวดหมู่:คณะรัฐมนตรีสหราชอาณาจักร
# พระเจ้าจิ่น
พระเจ้าจิ่น  เป็นกษัตริย์จีนรัชกาลที่ 13 แห่งราชวงศ์เซี่ย เป็นพระราขโอรสของพระเจ้าจียง ทรงครองราชย์ระหว่าง 1810 ปีก่อนคริสตกาล	 - 1789 ปีก่อนคริสตกาล รวมปีรัชกาลได้ 21 ปี https://en.wikipedia.org/wiki/Jin_of_Xia

ในปีที่ 8 ของรัชกาลเกิดภัยแล้งรุนแรง Xia Dynasty by Valentino Križanić (Walenikino). "It was written that during the reign of Jin, several suns appeared in the sky and China was in the great drought. Jin died during the drought."
# รัฐมนตรีว่าการไอร์แลนด์เหนือ
เสนาบดีใหญ่ในสมเด็จฯ ฝ่ายไอร์แลนด์เหนือ หรืออีกชื่อหนึ่งที่รู้จักคือ รัฐมนตรีไอร์แลนด์เหนือ เป็นตำแหน่งที่อยู่ใน รัฐบาลสหราชอาณาจักร ซึ่งมีหน้าที่กำกับดูแล ไอร์แลนด์เหนือ และเป็นหัวหน้าผู้บริหารระดับสูงของ สำนักไอร์แลนด์เหนือ ซึ่งผู้ที่สมควรจะได้รับการโปรดเกล้าฯ แต่งตั้งเป็นรัฐมนตรี จากการเสนอชื่อของ นายกรัฐมนตรี โดยรัฐมนตรีในตำแหน่งนี้จะมีถิ่นพำนักอยู่ใน ไอร์แลนด์เหนือ

โดยก่อนหน้านี้ รัฐมนตรีในตำแหน่งนี้จะดูแลด้าน ความมั่นคงภายใน เพียงอย่างเดียว แต่ในอำนาจหน้าที่ปัจจุบันได้เอื้อให้รัฐมนตรีฯ สามารถมีอำนาจในการดูแล สมัชชาแห่งชาติไอร์แลนด์เหนือ และ ฝ่ายบริหารแห่งไอร์แลนด์เหนือ โดยที่รัฐมนตรีจะมีอำนาจในการรับผิดชอบ ไอร์แลนด์เหนือ ในตำแหน่งของ รัฐบาลสหราชอาณาจักร รวมไปถึงการกำกับดูแลเรื่องต่างๆที่ รัฐบาลเวสต์มินสเตอร์ ดูแลได้เช่น ความมั่นคง, สิทธิมนุษยชน, การแผยแพร่ข้อมูลสาธารณะ และ การส่งเสริมประชาธิปไตย

โดยตำแหน่งนี้ ตั้งขึ้นในปี 1972 โดยในบางรัฐบาล ตำแหน่งนี้ถูกรวมกับ รัฐมนตรีว่าการสกอตแลนด์ และ รัฐมนตรีว่าการเวลส์

โดยที่ทำงานและที่พำนักนั้น จะอยู่ที่ ปราสาทฮิลส์โบโร่ ซึ่งในอดีตเคยเป็นที่ทำการและที่พำนักของ ผู้ว่าการแห่งไอร์แลนด์เหนือ รวมไปถึงใช้เป็นที่พำนักของ เชื้อพระวงศ์ในเวลาที่เสด็จพระราชดำเนินมาที่ไอร์แลนด์เหนืออีกด้วย ขณะเดียวกันก็ยังเป็นที่ทำการ ณ ไอร์แลนด์เหนือ ของ สำนักไอร์แลนด์เหนือ

  ดูเพิ่ม 
 รัฐบาลสหราชอาณาจักร
 รัฐมนตรีว่าการสกอตแลนด์
 รัฐมนตรีว่าการเวลส์
# พระเจ้าขงเจี่ย
พระเจ้าขงเจี่ย  เป็นกษัตริย์จีนรัชกาลที่ 14 แห่งราชวงศ์เซี่ย เป็นพระราขโอรสของพระเจ้าปู้เจี้ยง ทรงครองราชย์ระหว่าง 1789 ปีก่อนคริสตกาล	 - 1758 ปีก่อนคริสตกาล รวมปีรัชกาลได้ 31 ปี ในปี 1758 ปีก่อนคริสตกาล พระองค์สวรรคต พระราชโอรสของพระองค์ พระเจ้าเกาขึ้นสืบราชวงศ์https://en.wikipedia.org/wiki/Kong_Jia
# เจ้าหญิงมาเบลแห่งออเรนจ์-นัสเซา
เจ้าหญิงมาเบลแห่งออเรนจ์-นัสเซา  เป็นพระชายาหม้าย ในเจ้าชายฟริโซแห่งออเรนจ์-นัสเซา พระราชโอรสในสมเด็จพระราชินีนาถเบียทริกซ์แห่งเนเธอร์แลนด์ กับ เจ้าชายเคลาส์แห่งเนเธอร์แลนด์ พระองค์และพระสวามีมีพระธิดารวม 2 พระองค์ หลังจากพระสวามีสิ้นพระชนม์ พระองค์และพระบุตรยังคงพำนักในพระราชวังหลวง ณ กรุงอัมสเตอร์ดัม ดั่งเดิม ตามพระบรมราชโองการของ สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์
 เจ้าหญิงแห่งออเรนจ์-นัสเซา 
นางสาวมาเบล เข้าสู่พระราชพิธีเสกสมรสกับ เจ้าชายฟริโซแห่งออเรนจ์-นัสเซา พระราชโอรสใน สมเด็จพระราชินีนาถเบียทริกซ์แห่งเนเธอร์แลนด์ โดยตามปกติแล้ว เธอจะต้องได้รับการสถาปนาเป็น เจ้าหญิงแห่งเนเธอร์แลนด์ ดังเช่น เจ้าหญิงลอเรนทีนแห่งเนเธอร์แลนด์ พระชายาใน เจ้าชายคอนสตันตินแห่งเนเธอร์แลนด์ แต่สำนักพระราชวังดัตช์ ได้แถลงการณ์ว่า เธอจะได้รับพระอิสริยยศที่ เฮอร์รอยัลไฮนีส เจ้าหญิงมาเบลแห่งออเรนจ์-นัสเซา และพระบุตรที่เกิดมา จะมีฐานันดร เคานต์ และ เคาน์เตส เท่านั้น
 เครื่องราชอิสริยาภรณ์ 
  50px King Willem-Alexander Investiture Medal (30 April 2013).

 แหล่งข้อมูลอื่น 
 Royal House of the Netherlands 
 The Elders' Official Website
 Mabel van Oranje video talk on how to achieve change at TEDxAmsterdam, 20 November 2009
# พระเจ้าเกา
พระเจ้าเกา  เป็นกษัตริย์จีนรัชกาลที่ 15 แห่งราชวงศ์เซี่ย เป็นพระราชโอรสของพระเจ้าขงเจี่ย ทรงครองราชย์ระหว่าง 1758 ปีก่อนคริสตกาล - 	1747 ปีก่อนคริสตกาล รวมปีรัชกาลได้ 11 ปีBamboo Annals, a chronicle of ancient ChinaMilton Walter Meyer: China: A Concise History, page 126. ต่อมาในปี 1747 ปีก่อนคริสตกาล พระองค์สวรรคต พระราชโอรสของพระองค์ พระเจ้าฟาขึ้นสืบราชวงศ์China at War: An Encyclopedia by Xiaobing Li
# ลอร์ดชานเซลเลอร์
ลอร์ดชานเซลเลอร์ หรือชื่อตำแหน่งอย่างเป็นทางการว่า ลอร์ดไฮชานเซลเลอร์แห่งบริเตนใหญ่ เป็นหนึ่งในเจ้าพนักงานระดับสูงแห่งรัฐที่มีความอาวุโสสูงสุดในประเทศสกอตแลนด์และประเทศอังกฤษภายในสหราชอาณาจักร ได้รับการแต่งตั้งโดยพระมหากษัตริย์ตามคำแนะนำของนายกรัฐมนตรี ก่อนหน้าที่จะมีการตราพระราชบัญญัติสหภาพ ค.ศ. 1707 ซึ่งรวมอังกฤษและสกอตแลนด์เป็นราชอาณาจักรบริเตนใหญ่ ทั้งราชอาณาจักรอังกฤษและราชอาณาจักรสกอตแลนด์ต่างมีตำแหน่งลอร์ดชานเซลเลอร์เป็นของตนเอง ไอร์แลนด์ก็เคยมีตำแหน่งลอร์ดชานเซลเลอร์เช่นกัน จนกระทั่งยกเลิกในปี 1922 

ลอร์ดชานเซลเลอร์มีศักดิ์สูงยิ่งกว่านายกรัฐมนตรี บุคคลที่มิใช่เชื้อพระวงศ์ซึ่งมีศักดิ์สูงกว่าลอร์ดชานเซลเลอร์มีเพียงผู้นำคริสตจักรอังกฤษอย่างอาร์ชบิชอปแห่งแคนเทอร์เบอรี กล่าวคือลอร์ดชานเซลเลอร์จะเป็นบุคคลแรกที่เดินตามหลังอาร์ชบิชอปแห่งแคนเทอร์เบอรี และเป็นผู้ถวายเอกสารให้แก่พระมหากษัตริย์เพื่อทรงอ่านในพิธีการสำคัญ

สมัยกลาง
ในสมัยกลาง ก่อนที่อังกฤษจะมีระบบคณะรัฐมนตรีลอร์ดชานเซลเลอร์เป็นตำแหน่งที่มีบทบาทสำคัญ ผู้ดำรงตำแหน่งนี้ส่วนมากเป็นพระสงฆ์ มีน้อยมากที่เป็นฆราวาส ตำแหน่งนี้เป็นผู้บังคับบัญชาหน่วยงานที่เรียกว่า chancery (สำนักอาลักษณ์) ทั้งยังเป็นผู้เก็บรักษามหาลัญจกรแผ่นดิน เป็นอธิการโบสถ์หลวง และเป็นที่ปรึกษาของกษัตริย์ทั้งเรื่องฝ่ายอาณาจักรและฝ่ายศาสนจักร มีสิทธิ์เข้าร่วมประชุมราชสำนัก และต่อมามีบทบาทเป็นประธานสภาขุนนาง 

ด้วยเหตุที่ลอร์ดชานเซลเลอร์มีสิทธิ์เข้าประชุมราชสำนัก จึงมีบทบาทในการนำคำอุทธรณ์จากศาลสถิตยุติธรรมในคดีที่เห็นว่าได้รับผลไม่เป็นธรรมจากกฎหมาย ขึ้นถวายต่อองค์กษัตริย์ (เปลี่ยนเป็นต่อรัฐสภาหลังมีมหากฎบัตร)

 หน้าที่และอำนาจ 
200px|thumb|ลอร์ดชานเซลเลอร์ในชุดพิธีการ ในกระเป๋าผ้าคือมหาลัญจกรแผ่นดิน
ปัจจุบันลอร์ดชานเซลเลอร์เป็นสมาชิกของคณะรัฐมนตรีและสภาองคมนตรี มีความรับผิดชอบตรวจตราการทำงานและความเป็นอิสระขององค์กรศาล เป็นผู้เก็บรักษามหาลัญจกรแผ่นดิน เป็นผู้กำกับดูแลกิจการเรือนจำและสถานคุมประพฤติในอังกฤษและเวลส์ และเป็นผู้เสนอแต่งตั้งผู้พิพากษาในอังกฤษ เวลส์ และทั่วสหราชอาณาจักร ทั้งนี้ตั้งแต่ปี 2005 เป็นต้นมา ผู้พิพากษาศาลสูงสุด, ผู้พิพากษาศาลอุทธรณ์ และประธานแผนกคดีในศาลสูง จะได้รับโปรดเกล้าแต่งตั้งโดยพระมหากษัตริย์ตามคำแนะนำของลอร์ดชานเซลเลอร์ซึ่งรับคำปรึกษาจากคณะกรรมการแต่งตั้งตุลาการ

ในอดีตลอร์ดชานเซลเลอร์เคยเป็นประธานที่ประชุมสภาขุนนาง เป็นประธานฝ่ายตุลาการแห่งอังกฤษและเวลส์ และศาลแผนกชานเซอรีในระบบศาลสูง อย่างไรก็ตาม พระราชบัญญัติปฏิรูปรัฐธรรมนูญ ค.ศ. 2005 ได้โอนบทบาทหน้าที่เหล่านี้ให้แก่ตำแหน่ง ประธานสภาขุนนาง อธิบดีศาลสูง และประธานศาลสูง ตามลำดับแล้ว ไม่เท่านั้น กฎหมายดังกล่าวยังตัดอำนาจของลอร์ดชานเซลเลอร์ ซึ่งเดิมเคยมีสิทธิ์เลือกให้เนติบัณฑิตคนใดเป็นทนายความส่วนพระองค์ (King's Counsel) กฎหมายใหม่กำหนดให้ลอร์ดชานเซลเลอร์มีบทบาทเป็นเพียงผู้ดูแลกระบวนการคัดเลือกรายชื่อเนติบัณฑิตโดยองค์กรอิสระ และให้คำชี้แนะต่อพระมหากษัตริย์ในการเลือกแต่งตั้งทนายความส่วนพระองค์

 เชิงอรรถ
# พระเจ้าฟา
พระเจ้าฟา  เป็นกษัตริย์จีนรัชกาลที่ 16 แห่งราชวงศ์เซี่ย เป็นพระราชโอรสของพระเจ้าเกา ทรงครองราชย์ระหว่าง 1747 ปีก่อนคริสตกาล	 - 1728 ปีก่อนคริสตกาล รวมปีรัชกาลได้ 11 ปี ในปี 1728 ปีก่อนคริสตกาล พระองค์สวรรคต พระราชโอรสของพระองค์ พระเจ้าเจี่ยขึ้นสืบราชวงศ์https://en.wikipedia.org/wiki/Fa_of_Xia

ในรัชสมัยของพระองค์เกิดแผ่นดินไหวขึ้นในอาณาจักร Reflections on History: Natural disasters and the Decline and fall of the Xia Dynasty